Case ID: 1117946
Sentence 0: Məhkəmənin həmin hökmündən Məhkum tərəfindən apellyasiya şikayəti verilmiş, Şirvan Apellyasiya Məhkəməsinin xx xxxxxxx 2019-cu il tarixli qərarı ilə (hakimlər: E.İ.Əliyev (sədrlik edən), K.S.Bəşirrov və E.Ə.Camalov) apellyasiya şikayəti təmin edilməmiş, Lənkəran Ağır Cinayətlər Məhkəməsinin xx xxxx 2019-cu il tarixli hökmü dəyişdirilmədən saxlanılmışdır.İşin halları: Məhkəmənin hökmünə görə təqsirləndirilən şəxslər Məhkum və X3 şəxsiyyəti məlum olmayan digər şəxslərlə qabaqcadan əlbir olub bir qrup şəxs halında satış məqsədi ilə qanunsuz olaraq külli miqdarda narkotik vasitənin əldə edilməsi, saxlanması və daşınması, habelə qeyd olunan maddələrin İran İslam Respublikasından (bundan sonra - İİR) Azərbaycan Respublikasına qaçaqmalçılıqla, yəni Azərbaycan Respublikasının gömrük sərhədindən gömrük nəzarətindən gizli yolla keçirilməsi ilə bağlı xx xxxxx 2019-cu ildə razılığa gəldikdən sonra, bu məqsədlə həmin gün saat 23 radələrində İİR-ə gedib səhəri gün, yəni xx xxxxx 2019-cu ildə saat 12 radələrində Astara şəhərinin ərazisində qrupun şəxsiyyəti məlum olmayan üzvündən satış məqsədilə qanunsuz olaraq əldə etdikləri külli miqdarda - 14,490 qram narkotik vasitə heroini Məhkum aşkar edilməsini çətinləşdirmək üçün əynindəki alt paltarının içəri-arxa hissəsində yerləşdirib saxlamaqla Gülhüseyn Hüseynovun bilavasitə müşayiəti altında İİR-dən Azərbaycan Respublikasına qeyd olunan tarixdə saat 17 radələrində daşıyıb gömrük sərhədindən -Azərbaycan Respublikası Dövlət Gömrük Komitəsi Cənub Ərazi Baş Gömrük İdarəsinin Astara gömrük postundan gömrük nəzarətindən gizli keçirməklə qaçaqmalçılıq etmişlər.